הרי הפירנאים גבוהים מאוד ומושלגים רוב השנה, לכן כדאי להגיע בעונת הקיץ כאשר השלגים מפשירים ומזג האוויר נעים. התקופה הפופולארית ביותר לטיול באזור היא יוני עד ספטמבר, כאשר שיא של מבקרים מגיעים לפה ביולי-אוגוסט ואילו גם זמנים המתאימים ביותר לטיול לפירנאים למרבית התיירים. אפשר לבוא בתקופת פסח אולם יש לקחת בחשבון שמזג האוויר עשוי להיות בלתי צפוי ולכן יש לבדוק תחזית מראש.
מזג האוויר בפירנאים הוא מזג אוויר הררי אשר עלול להיות הפכפך לאורך השנה. באזורים ובחלקים שונים בפירנאים עלול להיות מזג אוויר שונה לחלוטין באותו הזמן, לדוגמה באזור ריפול ייתכן ויהיה מזג אוויר נעים, אך כשתעלו לעמק נוריה יהיה קר, אפילו בחודשי האביב והקיץ. בנוסף, יש הבדלי מזג אוויר משמעותיים בין החלק המערבי של הפירנאים (חבל הבאסקים למשל שהינו אזור נמוך יותר) לבין החלק המרכזי והמזרחי שלהם.
מידע נוסף על מזג האוויר בפירנאים תוכלו לקרוא בעמוד הבא.
מי שמטייל בפירנאים לא ירגיש הבדל בין יום ראשון לשאר ימי השבוע, אולי רק בכמות האנשים שמטיילים. גם בערים הגדולות אין הבדל משמעותי, רק שימו לב שעלולים לחול שינויים בשעות פתיחה של עסקים מסויימים.
למידע על פעילויות תיירות בפירנאים לחצו כאן.